《续海藏楼杂诗 其三》
清代·郑孝胥

君子尚不屈，尺蠖时求伸。欲伸而暂屈，此义难喻人。

箕比行不同，所同在其仁。不仁辞必屈，安能掩其真？

士穷见节义，颠倒非所闻。向来谬扬抑，嚼舌吾何云。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。